Maxthon

Maxthon je freeware webový prehliadač. Od svojich raných začiatkov si MyIE2, neskôr Maxthon, vyvinul rastúcu užívateľskú základňu, a to najmä v Číne a v roku 2006 mu bola poskytnutá komerčná podpora pre Maxthon 2.0.
Maxthon2 používa Trident jadro, rovnako ako Microsoft Internet Explorer, zatiaľ čo Maxthon Classic (Maxthon 1.x) pokračuje v podpore oboch jadier - Trident a Gecko, používaných v Mozilla Firefox.

Maxthon sa snaží poskytnúť mnohé bohaté funkcie a vysoko prispôsobiteľné grafické užívateľské rozhranie, bez toho aby stratili niektorú z kompatibility programu Internet Explorer.

V januári 2006 vývojári Maxthonu ohlásili partnerstvo s Microsoftom.

Maxthon je druhým najobľúbenejším prehliadačom v Číne, čo dokazuje stiahnutých viac ako 600 miliónov kópií po celom svete.

 História  
Maxthon začal existenciu ako MyIE. Pôvodne bol vytvorený čínskym programátorom Changyi, ktorý chcel upraviť svoj prehliadač Internet Explorer. Changyi upravil väčšinu kódu na jeho  BBS, pred odchodom z projektu v roku 2000. V rozvoji pokračoval Jeff Chen a uvoľnil novú verziu, tzv MyIE2. MyIE2 rástol ďalej veľmi rýchlo príspevkami od užívateľov po celom svete (vrátane pluginov, skinov a ladenia).

MyIE2 bol premenovaný na Maxthon v roku 2003. Dostal finančnú podporu od prvého investora Skype Mortena Lunda, a od WI Harper skupiny v roku 2005. V roku 2006 Maxthon získal ďalšie investície od americkej kapitálovej skupiny Charles River Ventures.

Dňa 10. apríla, 2007, bolo ohlásené, že Google investoval najmenej 1 milión amerických dolárov do Maxthonu čo bolo dementované nasledujúci deň Jeffom Chenom.. Avšak v rozhovore s čínskym webovým portálom Sina. com Chen nevylúčil budúcu "kooperáciu" medzi oboma podnikmi.

Maxthon získal ocenenie CNET WebWare 100 v rokoch 2008 a 2009 bol umiestení na 97 priečke v zozname 100 najlepších produktov z roku 2011 v PCWorld.

Maxthon bol jedným z dvanástich prehliadačov, ktoré spoločnosť Microsoft predstavila v roku 2010 na webovej lokalite BrowserChoice.eu, ktorá umožňuje používateľom opreračného systému Windows s bydliskom v Európskom hospodárskom priestore vybrať si predvolený webový prehliadač na svojom počítači. Koncom roka 2010 spoločnosť Maxthon začala vydávať prehliadače pre Android, Mac, iPhone a iPad. Od augusta 2012 je Maxthon stále v prvej vrstve prehliadačov v službe BrowserChoice.eu po odstránení Apple Safari. Maxthon Cloud Browser bol vydaný 10. decembra 2012. 

Verzie
 Maxthon 3 
Maxthon 3 bol vydaný na jeseň 2010, po beta verzii, v ktorej bol 8 mesiacov. V tretej verzii Maxthon prešiel na vykresľovacie jadro WebKit s možnosťou prepnutia späť na pôvodné jadro Trident. Dočkal sa modernejšieho vzhľadu a niekoľkých ďalších rozšiřujících funkcií, napr. nočného režimu. Rovnako ako u Maxthon 2 i tu nebola rada pôvodných funkcií po prechode na nové jadro znovu implementovaná alebo len v obmedzenej funkčnosti. Vývojári sa snažia funkcie implementovať tak, aby oslovili viac ľudí, nie iba pokročilých používateľov.

 Maxthon Mobile 
V roku 2010 bola vydaná verzia pre mobilné telefóny s operačným systémom Android. Nasledovala aj verzia pre tablety, neskôr však boli obe verzie zlúčené. V roku 2011 vyšla verzia aj pre Amazon Kindle Fire. V roku 2012 potom prišla verzia pre zariadenia s iOS a o rok neskôr aj pre Windows Phone.

 Maxthon Cloud (verzia 4) 
Štvrtá generácia prehliadača Maxthon bola vydaná v roku 2013. Má prívlastok Cloud a prináša ešte väčšiu mieru využívania vzdialeného úložiska ako pre synchronizáciu Obľúbených a nastavení medzi rôznymi zariadeniami, tak aj pre zdieľanie s priateľmi alebo ukladanie súborov. Cloudové služby vyžadujú, aby bol používateľ prihlásený k svojmu Maxthon účtu, avšak prehliadač je plnohodnotne použiteľný aj bez využitia tejto funkcie. Poskytuje tiež možnosť odosielania SMS na telefónne čísla. Od verzie 4.2 používa jadro Blink.

= Maxthon Nitro 
V roku 2014 bola zverejnená samostatná vetva prehliadača zameraná na rýchlosť a jednoduchosť. V prvých alpha verziách niesla názov MxNitro (Mx ako skratka pre Maxthon). Prvá oficiálne stabilná verzia s označením Nitro (v1.0.0.1000) bola vydaná 12. decembra 2014.

 Maxthon 5 (MX5) 
Posledná verzia sa snaží povzniesť prehliadač Maxthon do úlohy informačného asistenta.

Referencie

Externé odkazy
Maxthon official website   
Maxthon forum   
Maxthon plugins, skins, filters    
Maxthon blog   
Maxthon 2.0 feature list 
#Maxthon na freenode  
Czech Maxthon website

 Zdroj 

Kategória:Webové prehliadače
Kategória:Freeware